cyanic-selkie/wikianc huggingface dataset:
Amerikanhömötiainen
Lisääntyminen
Vanhin tunnettu luonnossa elänyt amerikanhömötiainen eli 12 vuotta ja 5 kuukautta vanhaksi.
Gnetum cleistostachyum
Kasvin stilbeenijohdannaiset
Gnetum cleistostachyum sisältää lukuisia stilbeenijohdannaisia; näihin lukeutuvat gnetukleistolit A, B ja C, gnetifoliini A, p-Kumaarihappo, pikeatannoli, resveratroli, bisisorhapontigeniini A, gnetuhainiini P, gnetuliini, stilbeeniolignaanit, gnetukleistoli F, gnetofuraani A, lehmbacholi D, gnetifoliini F ja gnetumontaniini, gnetukleistoli D (2-metoksioksiresveratroli), gnetukleistoli E (3-metoksi-isorhapontigeniini), rapontigeniini, isorhapontigeniini, 4-metoksiresveratroli ja pinosylviini.
Maijamäen koulu
Maijamäen koulu on Naantalissa sijaitseva yläkoulu. Koulun rehtori on Vesa Malin ja apulaisrehtorina toimii Petri Kuitunen. Noin 440 oppilaan opetus tapahtuu Maijamäen koulutalon lisäksi Kalevanniemen koulutalossa.
Tavallisten luokkien ohella, jokaisella luokkatasolla on yksi LUMA-luokka. Näiden luokkien opetuksessa on 2+2 viikkotuntia enemmän luonnontieteitä ja matematiikkaa.
Lisäksi jokaisella luokkatasolla on englannin kielirikasteinen luokka, jonka osassa opetuksesta käytetään englantia. Joustavan Perusopetuksen luokka eli JoPo opetus tapahtuu Kalevanniemen koulutalossa.
Maijamäen liikuntahalli on kiinteässä yhteydessä Maijamäen kouluun.
Zhao Shuang
Zhao Shuang (s. 21. kesäkuuta 1990 Anda, Heilongjiang) on kiinalainen koripalloilija. Hän kilpaili vuoden 2012 kesäolympialaisissa Lontoossa. Hän kuului siellä kuudenneksi sijoittuneeseen Kiinan naisten joukkueeseen.
Søndre Land
Søndre Land on Norjan kunta Opplandin läänissä. Sen rajanaapureita ovat pohjoisessa Nordre Land, koillisessa Gjøvik, idässä Vestre Toten, etelässä Gran, lounaassa Ringerike ja lännessä Sør-Aurdal. Kunnan hallintokeskus on Hovin taajamassa. Tammikuussa 2013 tehdyn väestönlaskennan mukaan kunnassa oli 5 703 asukasta.
Juuso Jämsen
Juuso Jämsen (s. 29. kesäkuuta 2000 Lahti) on suomalainen jääkiekkoilija, joka edustaa Mestis-joukkue Kiekko-Espoota. Hän on pelipaikaltaan vasen laitahyökkääjä. Jämsen laukoo oikealta.
Ura
Jämsen on Pelicansin kasvatti. Kaudella 2015–2016 hän oli C-nuorten SM-sarjan runkosarjassa joukkueensa paras pistemies ja syöttäjä tehoilla 15+13=28. Kaudella 2017–2018 Jämsen oli Pelicansin B-nuorten paras pistemies ja maalintekijä tehoilla 21+12=33. Hän sijoittui B-nuorten SM-sarjan maalipörssissä seitsemänneksi.
Kaudella 2019–2020 Jämsen oli Pelicansin A-nuorten paras pistemies ja maalintekijä tehoilla 25+30=55, joilla hän sijoittui koko A-nuorten SM-liigan alku- ja runkosarjan yhteenlasketussa pistepörssissä kuudenneksi. Jämsen voitti myös joukkueensa sisäisen tehotilaston lukemalla +20. Hänet valittiin myös sarjan syyskuun kuukauden pelaajaksi. Jämsen debytoi kauden aikana myös miesten peleissä. Hän sai Pelicansissa tililleen ensimmäisen SM-liigaottelunsa 17. tammikuuta 2020 Saimaan Palloa vastaan. Jämsen merkittiin joukkueensa 13. hyökkääjäksi. Hän jäi ottelussa kuitenkin ilman peliaikaa. Jämsen sai ensimmäiset jääaikansa SM-liigassa seuraavassa ottelussa 18. tammikuuta 2020 vieraissa Tampereen Ilvestä vastaan. Hänet merkittiin taas Pelicansin 13. hyökkääjäksi. Jämsen sai jääaikaa 1.08 minuuttia ja hän keräsi teholukeman –1. Kaikiaan Jämsen sai tililleen kolme SM-liigaottelua ilman tehopisteitä. Hän pelasi myös kolme ottelua lainalla Mestis-joukkue Heinolan Peliitoissa tehden kaksi maalia.
Syyskuussa 2020 Pelicans lainasi Jämsenin toistaiseksi voimassa olevalla sopimuksella Peliittojen Mestis-joukkueeseen. Hänet valittiin sarjan marraskuun kuukauden tulokkaaksi. Jämsen pelasi siellä alkukaudella 2020–2021 kaikkiaan 19 runkosarjaottelua tehopistein 9+7=16 ja oli kauden päätyttyäkin joukkueensa toiseksi paras maalintekijä Joel Kerkkäsen jälkeen. Mestiksen keskeytettyä kautensa koronavirusrajoitusten vuoksi joulukuussa hän palasi kuitenkin Pelicansin organisaatioon ja nousi myös heidän SM-liigajoukkueeseensa. Jämsen avasi maalitilinsä SM-liigassa kahdella osumalla 2. maaliskuuta 2021 JYPiä vastaan, kun Pelicans voitti ottelun murskalukemin 7–1. Hänen toinen maalinsa syntyi ylivoimalla. Janne Laukkanen valitsi Jämsenin ottelun Alumnien tähtien ykköstähdeksi. Hänen osumansa jäivät Jämsenin kauden ainoiksi SM-liigassa, mutta hän kuitenkin vakiinnutti paikkansa liigatasolla ja teki 27 runkosarjaottelussa tehot 2+7=9. Pudotuspeleissä Jämsen jäi vielä myös kokoonpanon ulkopuolelle ja hän pelasi kolme ottelua tehden yhden syöttöpisteen. Huhtikuussa 2021 Jämsen teki Pelicansin kanssa kaksivuotisen jatkosopimuksen.
Kaudella 2021–2022 Jämsen pelasi SM-liigassa 26 runkosarjaottelua tehopistein 1+2=3. Hän pelasi ison osan kaudestaan myös lainalla Peliittojen Mestis-joukkueessa, jonka kolmanneksi paras maalintekijä Jämsen oli kymmenellä osumallaan. Kaudella 2022–2023 hän jäi Pelicansissa hieman pieneen rooliin ja Jämsen pelasi 32 runkosarjaottelua tehopistein 5+3=8. Hän ei saanut tililleen otteluakaan pudotuspeleissä. Jämsen voitti kauden päätteeksi kuitenkin SM-hopeaa.
Jämsen siirtyi kaudeksi 2023–2024 vuoden mittaisella sopimuksella Mestis-joukkue Kiekko-Espooseen.
Iran talviolympialaisissa 2018
Alppihiihto
Iran sai alppihiihtoon maapaikan yhdelle miehelle ja yhdelle naiselle.
Maastohiihto
Iran sai maastohiihtoon maapaikan yhdelle miehelle ja yhdelle naiselle.
Gvidonas Markevičius
Gvidonas Markevičius (s. 3. tammikuuta 1969 Šakiai, Liettuan SNT, Neuvostoliitto) on liettualainen kilpauransa päättänyt koripalloilija.
Markevičius pelasi muun muassa Liettuassa ja Puolassa.
Markevičius kuului Liettuan maajoukkueeseen sen saavuttaessa EM-hopeaa Kreikassa 1995.
Yhdysvaltain edustajainhuoneen vaalit 2010
[[Tiedosto:2010 House elections.svg|thumb|450px|
Yhdysvaltain edustajainhuoneen vaalit 2010 järjestettiin 2. marraskuuta 2010 presidentti Barack Obaman ensimmäisen kauden puolivälissä. Vaaleissa valittiin kaikki edustajainhuoneen 435 paikkaa. Päättyneen kauden lopussa paikastaan luopui 37 edustajaa, joista 17 oli demokraatteja ja 20 republikaaneja. Republikaanit saivat 239 edustajaa, ja demokraatit 185. Vaalit olivat viimeiset, joissa vaalipiireinä käytettiin vuoden 2000 väestönlaskennasta muodostettuja alueita.
Puhemieheksi valittiin republikaaniedustaja John Boehner.
Viljo Mansikka
Mansikka oli vuosina 1929–1932 Suomen Laulun, vuosina 1928–1944 Suomalais-latvialaisen yhdistyksen ja vuosina 1936–1944 Suomalais-tšekkoslovakialaisen kerhon puheenjohtaja. Mansikka toimi Etuvartiokansojen klubin puheenjohtajana 1920–1928. Hän kuului vuodesta 1924 Suomalaiseen Tiedeakatemiaan ja vuodesta 1928 Prahan slaavilaiseen instituuttiin ulkomaalaisena jäsenenä.
Narrimainen kirjankeräilijä
Narrimainen kirjankeräilijä (”Oppimatonta ja paljon kirjoja ostavaa vastaan”) on Lukianoksen kirjoittama satiiri, joka arvostelee oppimatonta henkilöä, joka keräilee kirjoja mutta ei hyödy niistä lainkaan sivistyäkseen.
Historia
Lukianos eli ja kirjoitti 100-luvulla. Hänet tunnetaan lukuisista satiireistaan. Satiirissa Narrimainen kirjankeräilijä Lukianoksen hyökkäyksen kohteena on joku nimeltä mainitsematon syyrialainen eli Lukianoksen maanmies, joka on ollut selvästi Lukianoksen yleisön tuntema. Tämä tunnettiin selvästi siitä, että keräili suuria määriä kirjoja. Arethas Kesarealaisen mukaan Lukianoksen hyökkäys olisi johtunut siitä, ettei kyseinen henkilö ollut suostunut lainaamaan kirjojaan Lukianokselle.
Lukianoksen teksti on tulkittu muun muassa niin, että se käsittelee kreikkalaisuuden sekä kreikkalaisen kulttuurin ja sivistyksen (paideia) omaksumista. Lukianoksen voidaan nähdä esittäneen, että syyrialainen, kuten Lukianos itsekin, oli sivistykseltään kreikkalainen ja näin ei-barbaari vasta todella omaksuttuaan ja sisäistettyään paideian, joka ilmeni muun muassa kirjallisena oppineisuutena.
Sisältö
Lukianoksen teos on muodoltaan diatribe eli keskusteleva puhe. Sen teksti on jaettu myöhemmin 30 lyhyeen lukuun tai jakeeseen.
Lukianoksen esitys on suunnattu jotakin tiettyä rikasta mutta oppimatonta henkilö vastaan, joka keräilee itselleen paljon kirjoja. Lukianos arvostelee tätä voimakkaasti siitä, että tämä on todellisuudessa hyvin oppimaton ja sivistymätön, mutta kokoaa silti suurta kirjastoa ja esiintyy aina kirja kädessään saadakseen itselleen oppineen maineen. Lukianoksen mukaan kyseinen henkilö ei kuitenkaan ymmärrä mitään siitä, mitä lukee, eikä hänen itse asiassa nähdä useinkaan edes lukevan kirjojaan. Kyseinen kirjojen keräilijä ei osaa myöskään erottaa huonokuntoista, vanhaa roskakirjaa hyödyllisestä vanhasta kirjasta, vaan ostaa vanhoja kirjoja vain niiden iän vuoksi. Jos pelkkä lukuisien kirjojen omistaminen tekisi omistajansa oppineeksi, silloin myös kirjahyllyistä tulisi oppineita, koska ne kantavat kaikkia kyseisiä kirjoja. Kukaan ei ajattele, että esimerkiksi joku epämusikaalinen ihminen tulisi taitavaksi huilunsoittajaksi vain ostamalla jonkun kuuluisan huilunsoittajan soittimen, vaikka se olisi kalliskin.
Lukianos havainnoillistaa arvosteluaan kertomalla vertaukseksi useita esimerkkejä. Eräs mies halusi voittaa Delfoin Python kisoissa laulun ja lyyransoiton kilpailun. Hän pukeutui loistavaan kultaiseen pukuun ja myös hänen lyyransa oli kultainen. Kun hän ei kuitenkaan osannut sen enempää laulaa kuin soittaakaan, hänet naurettiin ja ajettiin ulos eikä häntä röyhkeän ulkoasunsa vuoksi säälitty lainkaan. Toinen esimerkki kertoo Orfeuksen lyyrasta, jota tyranni Pittakoksen poika Neanthos halusi soittaa. Hän houkutteli kuitenkin paikalle vain joukon koiria, jotka repivät hänet kuoliaaksi.
Lopuksi Lukianos syyttää kirjojen keräilijää siitä, että tämä pyrkii vain tekemään vaikutuksen paikalliseen kuninkaaseen, joka pitää arvossa oppineisuutta ja sivistystä. Lukianos kuitenkin huomauttaa, että jos kuningas on kuullut kirjojen keräilijän kirjaharrastuksesta, on tämä kuullut myös keräilijän öisistä rietasteluista nuorten ilopoikien kanssa. Lukianos pilkkaa keräilijää laajasti tämän sukupuolielämästä, jota pitää yhtä aikaa sekä huvittavana että häpeällisenä, ja kehottaa tätä olemaan sekaantumatta kirjoihin ja omistautumaan vain tälle toiselle harrastukselleen.
Aripuananmuura
Aripuananmuura (Herpsilochmus stotzi) on puumuurien heimoon kuuluva varpuslintu.
Liisteri
Liisteri on liima, joka sisältää vedessä turpoavia tärkkelys- tai selluloosayhdisteitä. Liisteriä käytetään esimerkiksi tapetoinnissa.
Aripuananmuura
Aripuananmuuraa tavataan Brasiliassa, ja sen levinneisyysalueen pinta-ala on noin 100 000 km2. Se on luokiteltu elinvoimaiseksi.
Setä Boonmeen edelliset elämät
Setä Boonmeen edelliset elämät (, Lung Buỵmī ralụk chāti) on thaimaalaisen elokuvaohjaajan Apichatpong Weerasethakulin elokuva, jonka ensi-ilta oli 2010 Cannesin elokuvajuhlilla. Elokuva palkittiin Cannesin elokuvajuhlilla vuonna 2010 pääpalkinnolla Kultaisella palmulla.
Lapseni on minun
Lapseni on minun (myös Lapsi – minun lapsi) on Jorma Nortimon ohjaama suomalainen melodraamaelokuva vuodelta 1940. Elokuva perustuu Helvi Hämäläisen Tyhjä syli -nimiseen romaaniin vuodelta 1937, ja sen on käsikirjoittanut Arvi Kivimaa.
Setä Boonmeen edelliset elämät
Elokuvan lähtökohtana on erään munkin antama kirja. Munkki kertoi Weerasethakulille luostarissa asuvasta miehestä, joka sanoi muistavansa edellisen elämänsä tapahtumia ja eläneensä kaikkiaan 200 vuotta. Ohjaaja sovitti tarinan omiin muistoihinsa, sillä häntä kiinnostaa erityisesti muisti. Elokuvan alussa vesipuhveli on karannut. Munuaistautia sairastavan kuolemansairaan Boonmee-sedän ympärille kertyy ihmisiä jättämään hänelle hyvästejä. Elokuvan lopussa Boonmeen ja ohjaajan äänet yhdistyvät, ja ohjaaja kertoo unensa.
Lapseni on minun
Elokuva kertoo Elsasta (Kaisu Leppänen), joka tasapainoilee lapsettoman liiton ja uuden rakkauden välillä. Hän tahtoo saada päiväläiseltä (Eino Kaipainen) lapsen, jota hänen oma miehensä (Harri Sinijärvi) ei kykene antamaan.
Setä Boonmeen edelliset elämät
Elokuvan pääosaa näyttelee rakennustyöläinen Jenjiro Pongpas. Hän on amatöörinäyttelijä, joita Weerasethakul usein käyttää, koska haluaa tallentaa myös heidän elämäänsä.
Adelina Domingues
Adelina Domingues (19. helmikuuta 1888 Kap Verde – 21. elokuuta 2002 San Diego, Kalifornia, Yhdysvallat) oli kapverdeläis-yhdysvaltalainen henkilö. Hän syntyi Kap Verden saarella vuonna 1888 ja muutti yhdysvaltoihin vuonna 1907. Hänestä tuli maailman vanhin elävä henkilö Grace Clawsonin kuoltua 28. toukokuuta 2002. Domingues piti titteliä hallussaan kuolemaansa asti, jolloin titteli siirtyi Kamato Hongolle. Kuollessaan Domingues oli 114-vuotias.
Setä Boonmeen edelliset elämät
Vuonna 2016 Setä Boonmeen edelliset elämät äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Adelina Domingues
Domingues on todistettavasti maailman vanhin kapverdeläissyntyinen henkilö.
Dominguesin isä oli sukujuuriltaan italialainen ja äiti portugalilainen.
Greg Giraldo
Greg Giraldo (10. joulukuuta 1965 – 29. syyskuuta 2010) oli yhdysvaltalainen stand up -koomikko. Hän esiintyi Comedy Central Roast -televisiosarjassa.
Nikita Panin
pienoiskuva|273x273px|Kreivi Nikita Panin, [[Alexander Roslin 1777]] Nikita Ivanovitš Panin (ven. Ники́та Ива́нович Па́нин); (29. syyskuuta (J: 18. syyskuuta); ( 1718 Gdańsk, Puola-Liettuan kuningaskunta – 11. huhtikuuta (J: 31. maaliskuuta) 1783 Pietari, Venäjän keisarikunta) oli venäläinen kreivi, senaattori ja diplomaatti, joka toimi Venäjän keisarikunnan ulkoministerinä vuosina 1763–1781 Katariina II Suuren hallitsijakauden alkuaikoina.
Suku
Nikita Paninin isä Ivan Vasiljevitš Panin (1673-1736) oli venäläinen upseeri, joka toimi Pärnun kaupungin komendanttina Virossa. Hänen veljensä oli kreivi, kenraali ja Königsbergin kenraalikuvernööri Pjotr Ivanovitš Panin (1721-1789), jonka nimittämiseen Pugatšovin kapinan tukahduttaneiden joukkojen komentajaksi hän vaikutti vuonna 1774. Hänen äitinsä oli Agrafena Vasiljevna Jeverlakova. Hän vietti lapsuutensa Pärnussa ja sai kasvatuksensa kotiopetuksena.
Nikita Panin ei mennyt koskaan naimisiin vaikkakin piti naisista erittäin paljon. Hän oli kihloissa upporikkaan perijättären, kreivitär Anna Petrovna Šeremetevan (1744-1768) kanssa, joka kuoli isorokkoon pari päivää ennen häitä.
Paninin veljenpoika, kreivi Nikita Petrovitš Panin (1770-1837) toimi vuosina 1799–1804 keisarikunnan varakanslerina. Tämän poika, kreivi Viktor Nikititš Panin (1801-1874) oli oikeusministerinä vuosina 1841–1862.
Diplomaattiuran alku
Panin liittyi Venäjän armeijaan vuonna 1740. Hän palveli henkivartioston ratsuväkirykmentissä vuosina 1735–1743, jossa hän eteni ylivääpelistä kornetiksi. Hänet nimitettiin kamarijunkkeriksi vuonna 1743 ja todelliseksi kamariherraksi vuonna 1747. Panin nimítettiin vuonna 1747 Venäjän keisarikunnan lähettilääksi (Ambassador Extraordinary and Plenipotentiary) Kööpenhaminaan, josta hän siirtyi muutaman kuukauden jälkeen Tukholmaan Johann Albrecht von Korffin seuraajaksi. Panin toimi 12 vuotta lähettiläänä Ruotsissa vuoteen 1760 asti. Hän vastusti Ruotsin Ranskaan suuntautunutta ulkopolitiikkaa ja sai vuosina 1749–1750 sodalla uhkaamalla torjuttua hattupuolueen pyrkimykset laajentaa vuoden 1720 hallitusmuodon rajoittamaa kuninkaan valtaa. Ruotsin kokemukset tekivät Paninista perustuslaillisen hallinnon kannattajan. Hänen asemansa Venäjällä vaikeutui, kun Venäjän keisarikunta vuonna 1756 yllättäen liittyi seitsenvuotiseen sotaan Preussia vastaan Ranskan ja Itävallan liittolaisena. vasen|pienoiskuva|267x267px|Kreivi Nikolai Panin, [[Fjodor Rokotov, 1760-luku]] Poliittisesti hän oli Aleksei Bestužev-Rjuminin kasvatti. Kun Venäjän keisarikunta 1750-luvun puolivälissä yhtäkkiä muuttui frankofiiliseksi frankofobin sijaan, Paninin asema muuttui erittäin vaikeaksi. Hän kuitenkin löysi ystävän Bestuževin seuraajasta kreivi Mihail Vorontsovista, ja kun hänet vuonna 1760 yllättäen nimitettiin pienen suuriruhtinas Paavalin opintojen ohjaajaksi, hänen vaikutusvaltansa vahvistui.
Keisarillisen hovin neuvonantaja
Vuonna 1760 keisarinna Elisabet kutsui Paninin Pietariin valvomaan tulevan kruununperijän, suuriruhtinas Paavalin kasvatusta. Senaattoriksi nimitetty Panin auttoi vuonna 1762 Paavalin isän, keisari Pietari III:n syrjäyttämisessä. Hän toivoi Paavalista keisaria ja tämän äidistä Katariinasta vain sijaishallitsijaa, mutta Katariina II kruunattiinkin itse hallitsijaksi. Paninista tuli kuitenkin pian Katariinan luotettu neuvonantaja ulkopolitiikkaa koskeneissa asioissa ja vuonna 1763 Katariina nimitti hänet ulkoasiainkollegion puheenjohtajaksi.
Paninin tavoitteena oli luoda Venäjän, Preussin, Puolan ja Ruotsin liitto Ranskaa ja Itävaltaa vastaan, mutta se ei toteutunut. Samanaikaisesti hän halusi luoda Puolasta (Puolan kuningaskunta ja Liettuan suuriruhtinaskunta) vahvan valtion, joka olisi liitossa Venäjän kanssa. Sen enempää keisarinna Katariina kuin Preussin kuningas Fredrik Suuri eivät pitäneet jälkimmäisestä ajatuksesta. Panin toteutti sitten Katariinan toivomaa politiikkaa Puolan suhteen, ensin järjestämällä vuonna 1764 Puolan hallitsijaksi Katariinan entisen rakastajan Stanislaw Poniatowskin sekä neuvottelemalla vuonna 1772 Preussin ja Itävallan kanssa toteutetun Puolan ensimmäisen jaon. Vuonna 1773 Panin sai 1. luokan todellisen salaneuvokse n (vastaa kansleria eli valtiosihteeriä) arvon. Myöhemmin Paninin vaikutusvalta väheni, sillä hän puolsi edelleen liittoa Preussin kanssa kun taas Katariina alkoi kannattaa kääntymistä Itävallan puoleen. Katariina II lopulta erotti Paninin toukokuussa 1781, jolloin tämä vetäytyi hoitamaan terveyttään Duginon maatilalleen.
Hän oli edelleen suuriruhtinas Paavalin suosiossa, joka määräsi hänet vuonna 1781 vaimonsa Maria Fjodorovnan kanssa tekemänsä pitkän Länsi-Euroopan matkan ajaksi poikiensa Aleksanterin ja Konstantinin huoltajaksi (jotka keisarinna oli ottanut pois vanhemmiltaan itsensä kasvatettaviksi), jos Katariina II sattuisi sillä välin kuolemaan ja hoitamaan muutkin asian vaatimat mahdolliset järjestelyt. Panin ehdotti Paavalin matkasuunnitelmaan keisarinnan vastustamaa poikkeusta, vierailua Preussin kuninkaan Fredrik II Suuren luona. vasen|pienoiskuva|200x200px| Nikita Paninin hautamonumentti Ilmestyksen kirkossa [[Aleksanteri Nevskin luostari, Kuvanveistäjä Ivan Martos ja arkkitehti Giacomo Quarenghi ]]
Henkilönä
Kreivi Panin oli yksi aikansa koulutetuimmista venäläisistä, ulkomaisten suurlähettiläiden mukaan "hän näytti enemmän saksalaiselta". Katariina kutsui häntä "tietosanakirjaksi". Hän oli kiinnostunut monista valtio-opin kysymyksistä ja tunsi monia filosofian klassikoita. Läheinen ystävä näytelmäkirjailija Denis Fonvizin kuvasi Paninia sanoilla: "humaani ajattelutapa ja tiukka oikeudentunto".
Hänen suhteensa uskontoon oli hyvin vapaamielinen. Kun metropoliitta Platon kutsuttiin suuriruhtinas Pavel Petrovišille jumalan lain eli uskonnon opettajaksi, Panin oli lähinnä kiinnostunut siitä, oliko tämä taikauskoinen. "On mahdotonta odottaa", hän kirjoitti kreivi Vorontsoville, joka oli sairastunut pääsiäisen paastonajan ruoasta, "että ihmisten terveys säilyy vain suoraan Hänen pyhän oikean kätensä kautta. Terveydestä on huolehdittava. Siksi lännessä ihmiset selviävät terveempinä ja elävät pidempään." Panin tunnettiin laiskuudestaan ja hitaudestaan. Katariina II sanoi että Panin varmaan kuolisi, jos tälle tulisi kiire. Nautinnonhaluisena ihmisenä hänellä oli aina palveluksessaan kaupungin paras kokki. Hän oli myös erittäin ylipainoinen ja työskenteli vain öisin, mikäli se oli mahdollista.
Panin kuului vapaamuurareihin. Hänen rehellisyydestään ja ystävällisyydestään ei ollut epäilyksiä edes hänen aikanaan. Jopa hänen vihollisensa kunnioittivat häntä ylpeänä ja rehellisenä ihmisenä. Paavali I:n avioliiton yhteydessä lahjaksi saamistaan ​​9 000 maaorjasta hän antoi puolet sihteereilleen Denis Fonvizinille, Jakov Ubrille ja Bakuninille. Hän oli suuri maanomistaja, jolla oli ​​maata sekä maaorjia Moskovan, Smolenskin ja Pietarin kuvernementeissa.
Panin vastusti hovin suosikkijärjestelmää ja oli perustuslaillisen monarkian kannattaja. Hänen mielestään itsevaltiuden kohtuullinen rajoittaminen lisäisi hallinnon tehokkuutta ja ehdotti keisarillisen neuvoston perustamista hallitsijan alaisuuteen, joka koostuisi ulkomaan ja ulkoasiain-, armeija- ja meri-osastoista. Hän kannatti vuoden 1763 asetusta, jolla kasvavaa aatelistoa estettiin hankkimasta omistukseensa maaorjien asuttamia viljelysmaita ja tämän oikeuden myöntämstä vain kansalaisuuden tai sotilasarvon omaaville henkilöille yhteiskuntaluokasta riippumatta. Hän vastusti valtiolle kuuluvien maaorjien rekisteröintiä yksityisiin manufaktuureihin ja tehtaisiin. Hän kannatti kuolemanrangaistuksen palauttamista talonpojan tekemästä maanomistajan murhasta.
Olle Larsson
Olof Hindrik "Olle" Larsson (21. kesäkuuta 1928 Torsö – 13. tammikuuta 1960 Trollhättan) oli ruotsalainen soutaja. Hän kuului hopeaa perämiehellisessä nelosessa saaneeseen joukkueeseen vuoden 1956 kesäolympialaisissa Melbournessa. Samoissa kisoissa hän oli myös mukana sijoittumassa neljänneksi kahdeksikossa.
Robert Morris
Robert Morris voi viitata johonkin seuraavista:
Synkronisiteetti
Synkronisiteetti on psykiatri C. G. Jungin luoma käsite, joka tarkoittaa merkitsevää yhteensattumaa. Se viittaa tilanteisiin, joissa kaksi tai useampi toisiinsa näennäisesti liittymätöntä asiaa tapahtuu rinnakkain. Tapahtumilla ei ole kausaalista yhteyttä, mutta niitä yhdistää symbolinen merkitys.
Luppakorvaisuus
Luppakorvaisuus on esimerkiksi koirille jalostettu ominaisuus, jossa korvanlehti roikkuu velttona korvakäytävän päällä.
Villieläimillä luppakorvaisuutta ei esiinny. Se haittaa eläimen kuuloa, ja siksipä evoluutio suosii pystykorvaisia eläimiä.
Synkronia
Synkronia tai synkroni voi tarkoittaa seuraavia asioita:
Fiktionalismi
Fiktionalismi on filosofinen oppi, jonka mukaan jotakin tyyppiä olevia väittämiä ei tule ottaa kirjaimellisesti tosina, vaan sen sijaan eräänlaisena hyödyllisenä fiktiona.
Merkittävimpiä fiktionalismin muotoja ovat modaalinen fiktionalismi, jonka mukaan mahdollisuuksia ja välttämättömyyksiä koskevat väittämät ovat pelkkää fiktiota, sekä matemaattinen fiktionalismi, jonka mukaan puhe luvuista ja muista matemaattisista entiteeteistä on pelkkää fiktiota. Lisäksi metaetiikassa tunnetaan vastaava kanta nimeltä moraalinen fiktionalismi.
Fiktionalismissa voidaan katsoa, ettei fiktionaalisina pidettyjen väittämien tarkoituksena ole totuus, vaan jokin muu teorian hyve, kuten yksinkertaisuus.
Jääpallon Ruotsin-mestaruuskilpailut 1911
Vuoden 1911 jääpallon Ruotsin-mestaruuskilpailujen loppuottelussa kohtasivat IFK Uppsala ja Djurgårdens IF.
Loppuottelu
5. maaliskuuta 1911 Uppsalassa.
Z² (Devin Townsendin albumi)
Z² (myös Ziltoid 2) on Devin Townsendin yhdeksäs studioalbumi, joka on jatkoa vuoden 2007 konseptialbumille Ziltoid the Omniscient. Se on tupla-albumi, joka käsittää myös Devin Townsend Projectin kanssa äänitettyä materiaalia. Ziltoid-albumin nimi on "Dark Matters", kun taas DTP:n levy kantaa nimeä "Sky Blue". Ziltoid-albumin teema on "Ziltoid vastaan maailma". Albumin julkaisun tiimoilta Townsend aloittaa kiertueen Chaos in the Skies.
Albumi debytoi Yhdysvalloissa Billboard 200 -listan sijalla 73. Suomessa se nousi virallisen albumilistan neljännelle sijalle.
Taustaa
Albumin tekemistä rahoitettiin Casualties of Cool -albumia varten kerätyillä ylijäämävaroilla, joka ylitti keräystavoitteensa 546%. Kappaleiden kirjoittaminen alkoi Townsendin saatua äänitetyksi Casualties of Coolin Ché Aimee Dorvalin kanssa kesällä 2013. Kappalelistaus julkistettiin 16. huhtikuuta 2014. Äänitykset alkoivat Los Angelesissa 2. toukokuuta 2014, kaksi viikkoa ennen Casualties of Coolin julkaisua.
Teemat
Sky Bluen musiikki jäljittelee musiikillisesti Epicloud-albumia, mutta on paljon melankolisempi, elottomampi ja tummempi kokonaisuus. Dark Mattersin kappaleet ovat raivokkaita, soinnutusta ja kuorolaulua sisältäviä. Townsend on saanut ideoita tarinan kulkuun naapurinsa lapsilta.
Karstanahkajäkälä
Karstanahkajäkälä (Peltigera praetextata) on nahkajäkälien sukuun kuuluva jäkälälaji. Sen yläpinta on reunoilta harmaanruskea ja huopakarvainen, mutta keskeltä ruskea ja usein kiiltävä. Alapinnan suonet ovat verkkomaisia. Liuskat ovat 10–15 millimetriä leveitä. Kasvaa kallioilla, kivillä ja usein haapojen tyvien sammalilla. Suosii ravinteikkaita ja kalkkipitoisia kasvupaikkoja. Esiintyy koko Suomessa, Lapissa harvinaisempi. Kasvustot voivat olla jopa 20 senttimetriä halkaisijaltaan.
Difenyylimetanoli
Difenyylimetanoli eli bentshydroli (C13H12O) on aromaattisiin alkoholeihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkeaineiden valmistukseen.
Ludwig Nohl
thumb|Ludwig Nohl Ludwig Nohl (5. joulukuuta 1831 Iserlohn – 15. joulukuuta 1885 Heidelberg) oli saksalainen musiikkikirjailija.
Nohl opiskeli aluksi lakia, mutta hänestä tuli musiikinopettaja. Hän kirjoitti väitöskirjansa Mozartista vuonna 1860 ja rupesi opettamaan musiikin estetiikkaa.
Difenyylimetanoli
Ominaisuudet
Huoneenlämpötilassa difenyylimetanoli on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin lämpimään kuin kylmään veteen. Etanoli, dietyylieetteri ja kloroformi liuottavat difenyylimetanolia. Difenyylimetanoli hapettuu suhteellisen helposti bentsofenoniksi.
Valmistus ja käyttö
Difenyylimetanolia valmistetaan pelkistämällä bentsofenonia emäksisissä olosuhteissa sinkillä tai magnesiumilla. Yhdistettä käytetään muun muassa valmistettaessa hyönteismyrkkyjä ja antihistamiineja.
Ludwig Nohl
Nohl muutti Müncheniin, jossa toimi luennoitsijana ja julkaisijana. Hän kirjoitti muun muassa Ludwig van Beethovenin elämäkerran. Vuonna 1872 Nohl palasi Heidelbergiin, jossa hän opetti musiikin historiaa ja estetiikkaa kuolemaansa saakka. Vuonna 1881 hänet palkittiin urastaan professorina.
Nohl julkaisi myös Beethovenin säveltämäksi oletetun Für Elisen nuotit vuonna 1865 löydettyään ne eräästä yksityiskodista. Syksyllä 2009 musiikintutkija ja pianisti Luca Chiantore kuitenkin ilmoitti epäilevänsä, että Nohl olisikin säveltänyt sen itse.
Soha Abed Elaal
Soha Abed Elaal (19. kesäkuuta 1973) on egyptiläinen jousiampuja. Hän oli mukana naisten yksilökisassa Pekingin kesäolympialaisissa vuonna 2008, mutta karsiutui ensimmäisellä kierroksella hävittyään britannialaiselle Naomi Folkardille 107–95.
Vuoriluumio
Vuoriluumio (Gnetum montanum) on luumioiden sukuun kuuluva kasvilaji, joka kasvaa luonnonvaraisena Himalajalta Etelä-Kiinaan ja Indokiinaan ulottuvalla alueella.
Ulkonäkö ja koko
Vuoriluumio on ainavihanta puuvartinen köynnöskasvi, joka voi kasvaa yli kymmenen metrin korkuiseksi. Nahkeat lehdet ovat 10–25 senttimetriä pitkiä ja 4–11 senttimetriä leveitä. Lehtilapa on pitkänpyöreä tai toisinaan pitkänpyöreä-suikea tai soikea, leveän kiilatyvinen ja tylppä- tai teräväkärkinen. 8–15 millimetrin mittainen lehtiruoti on kalju.
Paljassiemenisenä vuoriluumio ei tuota hedelmiä, vaan paljaita siemeniä, joiden muoto vaihtelee soikeasta lieriömäiseen. Siemenet ovat ruskeanpunaisen siemenvaipan ympäröimiä ja pituudeltaan 12–15 millimetriä. Pölytys tapahtuu huhti-kesäkuussa ja siemenet kypsyvät elo-lokakuussa.
Vuoriluumion kromosomiluku on 2n = 44.
Levinneisyys ja elinympäristö
Vuoriluumio kasvaa ikivihreissä metsissä jopa 2 700 metrin korkeudella merenpinnasta. Sitä esiintyy Intiassa, Bhutanissa, Myanmarissa, Thaimaassa, Laosissa ja Vietnamissa sekä Kiinassa Yunnanin provinssin eteläosissa ja Guangxissa.
Greatest Hitz
Greatest Hitz on nu metal -yhtye Limp Bizkitin kokoelma-albumi, joka julkaistiin 8. marraskuuta 2005.
Masachist
Masachist on puolalainen death metal -superyhtye. Yhtyeen perustivat vuonna 2005 rumpali Dariusz Brzozowski, joka on tullut tunnetuksi yhtyeessä Vesania sekä Yatteringin entinen kitaristi Marius Domoradzkiego.
Oxford (täsmennyssivu)
Oxford voi tarkoittaa ainakin seuraavia:
Ovatko ateenalaiset maineikkaampia sodassa kuin viisaudessa
Ovatko ateenalaiset maineikkaampia sodassa kuin viisaudessa on Plutarkhoksen Moralia-kokoelmaan (kirja IV, 25) kuuluva tutkielma, joka vertailee nimensä mukaisesti antiikin ajan ateenalaisten saavutuksia sodassa ja filosofian harrastuksessa.
Plutarkhoksen teos on muodoltaan epideiktinen puhe. Puhe on mahdollisesti pidetty Ateenassa, koska se viittaa ”tähän kaupunkiin” monen taiteen äitinä. Teksti on säilynyt nykyaikaan vain osittain; sen alkuosa puuttuu ja puhe tuntuu myös päättyvän kesken. Lampriaan tekemässä Plutarkhoksen teosten luettelossa teoksella on lyhyempi nimi Mistä ateenalaiset olivat kuuluisia? (, Kata ti endoksoi Athēnaioi).
Teos käsittelee ennen kaikkea Ateenan loistavaa menneisyyttä. Plutarkhos esittää, että Ateenan sotapäälliköiden ansiota on, että myös kirjailijat ja taiteilijat saattoivat kukoistaa kaupungissa. Sotilaiden ylistäminen johtaa samalla kirjailijoiden ja taiteilijoiden moittimiseen. Plutarkhos huomauttaa, ettei Ateena koskaan kukoistanut monilla runouden aloilla. Ateenalainen historiankirjoitus kertoisi muiden tekemistä suurista teoista ilman suuria ateenalaisia sotilaita, kuten Perikles ja Nikias. Historioitsijoista vain Ksenofon saa kiitosta, koska tästä tuli sotilaana itsekin historiankirjoituksen kohde. Kreikkalainen teatteri perustui valheeseen ja oli naismaista. Suuret sotapäälliköt sen sijaan olivat toiminnan miehiä, joiden voittopalkintoja olivat kokonaiset kaupungit, maat ja temppelit. Sodassa saavutetuille voitoille oli omistettu juhlapäiviä, teatterikilpailuissa saavutetuille voitoille ei.
Ralph Waldo Emerson on teoksen englanninkieliseen käännökseen kirjoittamassaan johdannossa todennut, että on erikoista, että Plutarkhoksen kaltainen oppinut henkilö ylistää kyseisellä tavalla sotilaita ja jopa parjaa kirjailijoita. On kuitenkin mahdollista, että kyseessä on lähinnä retorinen taidonnäyte, joka ei välttämättä esitä suoraan Plutarkhoksen omia ajatuksia.
Kansallinen rintama (Etelä-Afrikka)
Kansallinen rintama on eteläafrikkalainen oikeistopuolue, joka perustettiin 7. joulukuuta 2013. Puolue perustettiin Federale Vryheidspartyn seuraajaksi. Puolue tukee afrikaanereitten itsemäärämisoikeutta.
Lauluja Suomesta
Albumilta on julkaistu ennakkoon singlet ”Pitkän kaavan mukaan”, ”Suomi sata vuotta” ja ”Isä ei jätä”. Kahdesta ensin mainitusta on kuvattu myös musiikkivideot. Albumin Kolilla kuvatun kansitaiteen on suunnitellut valokuvaaja Tommi Anttonen.
Rockmusiikkilehti Soundin toimittajat valitsivat albumin vuoden 2017 kolmanneksitoista parhaaksi kotimaiseksi albumiksi.
Kappaleet
Lähde: Kaikki kappaleet on sanoittanut Timo Rautiainen ja sovittanut Timo Rautiainen & Trio Niskalaukaus.
Joe Gilgun
Joseph William ”Joe” Gilgun (s. 9. maaliskuuta 1984 Chorley, Lancashire) on brittiläinen näyttelijä. Hän on tunnettu muun muassa rooleistaan Eli Dinglena televisiosarjassa Emmerdale, Woodyna elokuvassa This Is England ja sen spin-off-televisiosarjoissa sekä Rudy Wadena televisiosarjassa Misfits.
Death March Fury
Death March Fury on puolalaisen death metal -yhtye Masachistin ensimmäinen studioalbumi, joka on julkaistu vuonna 2009.
Johann Baptist Schenk
thumb|right|Johann Baptist Schenk
Johann Baptist Schenk (30. marraskuuta 1753 Wiener Neustadt – 29. joulukuuta 1836 Wien) oli itävaltalainen säveltäjä.
Schenk opiskeli Badenissa kuoromestarina toimineen Anton Stollin johdolla ja meni sitten Wieniin Georg Christoph Wagenseilin oppilaaksi. 1780-luvulla hän sävelsi singspielejä wieniläisille teattereille, kuten Emanuel Schikanederin Theater auf der Wiedenille. Myös hänen sinfoniansa olivat aikanaan menestyneitä. 1790-luvun puolessavälissä Schenk toimi kapellimestarina Auerspergin ruhtinaan hovissa ja sävelsi hoviteattereille. Erityistä suosiota saavutti hänen singspielinsä Der Dorfbarbier (1796). Vuoden 1802 jälkeen Schenk ei enää tehnyt uusia näyttämöteoksia. Sen sijaan hän keskittyi opettamaan sekä säveltämään vokaaliteoksia.
Vuonna 1793 Ludwig van Beethoven sai Schenkiltä opetusta kontrapunktissa ja sävellyksessä.
Lasisiipiset
Lasisiipiset (Sesiidae) on perhosten heimo. Siihen kuuluu maailmassa runsaat 1 300 lajia noin 150 suvussa. Mimikry on heimossa yleistä ja monet lajeista näyttävätkin ensisilmäykseltä enemmän pistiäisiltä kuin perhosilta.
Piirteitä
Aikuiset perhoset ovat aktiivisia päiväsaikaan. Ne ovat väritykseltään tummia ja etenkin takaruumiissa on yleensä keltaisia, kellertäviä tai punaisia poikkiraitoja, joiden ansioista perhosesta saa pistiäismäisen vaikutelman. Vartalo on pituuteensa nähden kapea. Siivet ovat kapeat ja usein suurelta osin läpinäkyvät, mutta etusiivissä voi olla kuviointia tai ne voivat olla jopa kokonaan suomujen peittämät.
Lajit Suomessa
Suomessa on tavattu 17 lasisiipilajia Vuoden 2010 Suomen lajiston uhanalaisarvioinnissa yksi laji on katsottu erittäin uhanalaiseksi (EN), kaksi lajia silmälläpidettäviksi (NT) ja yksi laji puutteellisesti tunnetuksi (DD). Lisäksi yksi lasisiipi on rauhoitettu Suomessa luonnonsuojeluasetuksella.
Constanza (Dominikaaninen tasavalta)
pienoiskuva|Constanza Constanza on kaupunki Dominikaanisen tasavallan keskiosassa La Vegan provinssissa 1 164 metrin korkeudella merenpinnasta. Vuoden 2019 väestönlaskennan mukaan siellä asui 61 399 asukasta.
Ampumahiihto talviolympialaisissa 2018 – miesten viesti
Ampumahiihdon miesten viesti talviolympialaisissa 2018 järjestettiin 23. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Tulokset
Kilpailu alkoi kello 20.15.
Iiro Sopanen
Iiro Aleksanteri Sopanen (s. 20. syyskuuta 1989 Lahti) on suomalainen jääkiekkoilija. Hän on pelannut uransa pääsääntöisesti laitahyökkääjänä, mutta ajoittain myös puolustajana. Sopanen pelasi kolme SM-liigaottelua Pelicansissa kaudella 2008–2009, mutta on viettänyt uransa sittemmin alemmissa sarjoissa.
Ura
Sopanen on Kiekkoreippaan kasvatti. Hän oli kaudella 2006–2007 joukkueen B-nuorten paras pistemies ja syöttäjä tehoilla 14+31=45, joilla Sopanen jakoi koko B-nuorten SM-sarjan pistepörssin viidennen sijan Ilveksen Matias Soinnun ja Ässien Matias Peltomäen kanssa. A-junioreissa hän vaihtoi Pelicansin paitaan.
Kaudella 2008–2009 Sopanen debytoi Pelicansin SM-liigajoukkueessa, jossa hän pelasi kauden aikana neljä runkosarjaottelua. Suurimman osan kaudestaan Sopanen pelasi Pelicansin A-nuorissa, joiden paras pistemies, maalintekijä (Topias Rädyn kanssa) ja syöttäjä hän oli tehoilla 15+22=37. Kaudella 2009–2010 Sopanen kärsi loukkaantumisista ja pelasi A-nuorten SM-liigan runkosarjassa vain 11 ottelua. Hän oli pelikunnossa kuitenkin kevään 2010 karsintasarjassa, jossa kuusi ottelua toivat kymmenen osumaa, joilla Sopanen voitti karsintasarjan maalipörssin. Huhtikuussa 2010 hän teki 2+1-vuotisen jatkosopimuksen Pelicansin SM-liigajoukkueen kanssa.
Sopanen vietti kauden 2010–2011 lähinnä lainalla Mestis-joukkue Heinolan Kiekossa, jossa tulokaskausi toi 33 runkosarjaottelussa tehot 10+12=22. Hän pelasi kauden aikana myös yhden ottelun Pelicansin A-nuorissa. Kausi 2011–2012 Sopasella meni suurimmaksi osaksi pilalle loukkaantumisten takia. Hän pelasi syyskaudella Peliitoissa (ent. HeKi) vain 11 ottelua, mutta toipui pelikuntoon taas loppukaudella. Kaudella 2012–2013 Sopanen jatkoi Heinolassa vuoden mittaisella sopimuksella. Hänen kautensa jäi jälleen lyhyeksi loukkaantumisten takia ja Sopanen pelasi vain 11 runkosarjaottelua.
Kaudeksi 2013–2014 Sopanen siirtyi Suomi-sarjajoukkue Kokkolan Hermekseen. Siirtotakarajalla, helmikuussa 2014 hän palasi loppukaudeksi sarjatasoa ylemmäs Mestikseen ja siirtyi Savonlinnan Pallokerhon riveihin. Saman vuoden elokuussa Sopanen kävi try-outilla Peliitoissa, mutta jäätyään ilman sopimusta hän siirtyi kaudeksi 2014–2015 vuoden mittaisella sopimuksella hollolalaiseen III-divisioonajoukkue HC Giantsiin. Sopanen oli nostamassa joukkuetta kauden päätteeksi II-divisioonaan, jossa hän jatkoi pelejään kaudella 2015–2016, kunnes loukkaantumiset päättivät lopulta Sopasen pelaajauran toistaiseksi.
Kaudella 2018-2019 Sopanen palasi jääkiekon pariin siirtymällä 1 vuoden mittaisella sopimuksella III-divisioonassa pelaavaan Hernesaaren Näätiin.
Struer
Struer on Tanskassa Keski-Jyllannin alueella sijaitsevan Struerin kunnan keskustaajama. Vuoden 2012 alussa taajamassa oli 10 544 asukasta.
Struer on myös entinen kaupunki.
Ludvig Søgnen Jensen
18. maaliskuuta 2013 Oslon Bislett stadionilla järjestetyssä kutsukilpailussa Jensen teki maailmanennätyksen 100 metrin hiihtomatkalla, hiihtäen sen aikaan 11,56 sekuntia. Hän sai kutsun kilpailuun todistettuaan nopeutensa itse tekemällään videolla. Aikaisempi maailmanennätys, 11,82, oli Timo André Bakkenin hallussa vuodelta 2012, jolloin kilpailu järjestettiin ensimmäisen kerran. Epävirallisesti Jensen on hiihtänyt aikaan 11,25 sekuntia.
Evert Gunnarsson
Sven Evert Gunnarsson (28. joulukuuta 1929 Ljungskile – 30. marraskuuta 2022 Kungälv) oli ruotsalainen soutaja. Hän kuului hopeaa perämiehellisessä nelikossa saaneeseen joukkueeseen vuoden 1956 kesäolympialaisissa Melbournessa. Hän kilpaili myös kesäolympialaisissa 1948 Lontoossa ja 1952 Helsingissä.
Ionuț Rada
Ionuț Alin Rada (s. 6. heinäkuuta 1982 Craiova, Romania) on romanialainen jalkapalloilija. Hän edustaa tällä hetkellä romanialaista CFR Clujia ja on pelipaikaltaan laita-tai keskuspuolustaja.
Rada on edustanut uransa aikana useita eri romanialaisjoukkueita. Kesällä 2010 hän siirtyi nykyiseen seuraansa CFR Clujiin.
Glittertind (yhtye)
Glittertind on norjalainen yhtye, joka soittaa viikinki- ja folk metallia punkin vaikutteilla. Yhtyeeseen kuuluu Torbjørn Sandvik, Geirmund Simonsen ja useita vierailevia muusikoita. Sanoitukset käsittelevät norjalaista perinnettä ja historiaa. Yhtyeen nimi tulee norjalaisesta vuoresta, Glittertindistä.
Historia
Yhtyeen perusti Torbjørn Sandvik vuonna 2001. Norjalaisen historian innoittamana hän teki musiikkia, joka yhdisti kansanmusiikkia, metallia ja punkkia. Muutaman vuoden underground-demojen julkaisun jälkeen yhtye sai sopimuksen Karmageddon Median kanssa. Tämän sopimuksen aikana yhtye julkaisi kaksi levyä: Evige Asatro elokuussa 2004 ja Til Dovre Faller-EP huhtikuussa 2005.
Vuonna 2008 Glittertind sai sopimuksen Napalm Records -levy-yhtiön kanssa. Samana vuonna myös Geirmund Simonsen liittyi yhtyeeseen. Vuonna 2009 yhtye julkaisi albumin Landkjenning.
Lauri Sikanen
Lauri Sikanen (s. 7. joulukuuta 1969) on suomalainen vanhempi tutkija, joka työskentelee Metsäntutkimuslaitoksessa Joensuussa. Hän on maatalous- ja metsätieteiden tohtori. Hänen asiantuntemusalojaan ovat energiapuun hankinta, biojalostus, energiapelletit, biohiili, torrefiointi, energiapuun laatu sekä teknologian siirto Hän oli Joensuun yliopiston metsäteknologian tutkija vuosina 1993–1996, metsäteknologian yliopistolehtori vuosina 1996–2001 ja vanhempi tutkija vuosina 2001–2008 ja Itä-Suomen yliopiston energiapellettitutkimuksen professori vuosina 2008–2013. Hän on julkaissut 23 referoitua tutkimusartikkelia metsäteknologian ja bioenergian alalta ja yli 50 muuta tieteellistä artikkelia ja kirjallista julkaisua.
Karplus-yhtälö
thumb|250px|Karplus-käyrä on Karplus-yhtälön kuvaaja Karplus-yhtälö kuvaa vierekkäisiin hiiliatomeihin sitoutuneiden protoneiden, eli visinaalisten protoneiden, välisten NMR-spektroskopiassa esiintyvien kytkentävakioiden suuruuden suhdetta niiden väliseen diedrikulmaan. Karplus-yhtälö on nimetty kehittäjänsä Martin Karplusin mukaan ja Karplus julkaisi yhtälön vuonna 1959. Karplus-yhtälöä voidaan käyttää sekä pienten molekyylien että makromolekyylien kuten proteiinien konformaation määrittämiseen.
Karplus-yhtälö on muotoa
missä J on kytkentävakio, A, B ja C ovat kertoimia ja Φ on yhdisteen H-C-C-H-sidoksen diedrikulma. Kertoimien A, B ja C arvot riippuvat muun muassa yhdisteen hiiliatomien välisten ja hiilen ja vedyn välisten sidosten sidospituuksista, hiilten välisten sidosten sidoskulmista ja hiileen sitoutuneiden muiden substituenttien elektronegatiivisuudesta. Tyypillisiä arvoja hiilivedyille ovat A = 7 Hz, B = -1 Hz ja C = 5 hz. Kun, karplus-yhtälöstä piirretään kuvaaja niin kutsuttu Karplus-käyrä, nähdään, että kytkentävakion arvo riippuu suuresti diedrikulmasta. Se on suurimmillaan, kun protonien välinen diedrikulma on 180°, pienenee nollaan diedrikulman lähestyessä arvoa 90° ja kasvaa jälleen diedrikulman pienetessä.
Cryptoprocta
Cryptoprocta on Madagaskarin petoeläimiin (Eupleridae) kuuluva nisäkässuku, joka ainoa elossa oleva laji on fossa (Cryptoprocta ferox). Lisäksi subfossiileista tunnetaan kaksi sukupuuttoon kuollutta lajia: luolafossa (Cryptoprocta spelea) ja eräs nimeämätön laji.
Ulkonäkö ja koko
Cryptocrocta-lajeja on kuvattu puuman kaltaisiksi. Nykyinen fossa painaa 5,5–9,9 kilogrammaa, ja se on suurin Madgaskarin petoeläin. Sukupuuttoon kuolleet lajit olivat vielä suurempia: luolafossa painoi arviolta 10–20 kilogrammaa ja nimeämätön laji 27–32 kilogrammaa.
HMS Hero (1759)
HMS Hero oli Britannian Kuninkaallisen laivaston vuonna 1759 vesillelaskettu Hero-luokan 74-tykkinen kolmannen luokan linjalaiva.
Valmistus
{{Pääartikkeli|Hero-luokka (1759) Alus tilattiin 25. toukokuuta 1756 Plymouthin telakalta, missä köli laskettiin elokuussa 1756. Alus laskettiin vesille 28. maaliskuuta 1759 ja valmistui 5. toukokuuta. Aluksen valmistuskustannukset olivat 33 903 puntaa sisältäen varustamisen.
Palvelus
Alus otettiin palvelukseen helmikuussa 1759 päällikkönään George Edgcumbe. Alus osallistui 20. kesäkuuta 1783 Cuddaloren taisteluun.
Alus nimettiin 15. elokuuta 1800 uudelleen HMS Rochesteriksi. Se siirrettiin reserviin lokakuussa 1802 ja vankilaivaksi elokuussa 1806. Alus romutettiin heinäkuussa 1810 Chathamissa.
Jacques-Joachim de La Chétardie
thumb|190px Jacqoues-Joachim Trotti de La Chétardie (3. lokakuuta 1705 – 1. tammikuuta 1759 Hanau, Hessen) oli ranskalainen markiisi ja diplomaatti, joka toimiessaan Ranskan suurlähettiläänä Venäjällä auttoi Elisabetia kaappaamaan vallan vuonna 1741.
La Chétardie oli alun perin sotilas Ranskan armeijassa. Hän yleni 1721 luutnantiksi, 1730 majuriksi ja 1734 everstiksi. Hänen diplomaatiuransa käynnistyi vuonna 1727 Lontoosta, minkä jälkeen hän palveli Amsterdamin ja Berliinin lähetystöissä. Vuonna 1739 hänet nimitettiin Ranskan ensimmäiseksi suurlähettilääksi Pietariin. Saadakseen Venäjän ulkopolitiikan kääntymään Ranskalle edullisempaan suuntaan La Chétardie alkoi keisarinna Annan kuoleman jälkeen juonitella Pietari Suuren tyttären Elisabetin hyväksi. Yhdessä ranskalaisen lääkärin, kreivi Jean Armand de Lestocqin kanssa hän organisoi salaliiton, joka nosti Elisabetin valtaan 6. joulukuuta 1741.
Kun La Chétardie palasi nöyryytettynä Ranskaan, hänet vangittiin joksikin aikaa Montpellier’n linnoitukseen. Vuonna 1745 hän sai palata armeijaan. Hän palveli sen jälkeen vuoteen 1748 Italiassa, ja yleni kenraaliluutnantiksi. Vuodesta 1749 hän oli Ranskan lähettiläänä Torinossa, mutta palasi vielä sotilasuralle seitsenvuotisen sodan puhjettua. Kuollessaan hän toimi Hanaun kaupungin komendanttina Saksassa.
Hans-Peter Gies
Hans-Peter Gies (s. 9. toukokuuta 1947) on entinen itäsaksalainen kuulantyöntäjä.
Gies saavutti Ateenan EM-kilpailuissa 1969 kuulantyönnössä pronssia tuloksella 19,78 m. Münchenin 1972 olympialaisissa hän työnsi loppukilpailun ensimmäisellä kierroksella kisan parhaan tuloksensa 21,14 m sekä kolmella seuraavalla kierroksella tulokset 21,00, 21,01 ja 20,62 m. Kahdella viimeisellä kierroksella hän ei saanut tulosta. Lopputuloksissa hän oli neljäs tasatuloksella pronssimitalisti Hartmut Briesenickin kanssa mutta Briesenickin toiseksi paras työntö oli yhden senttimetrin parempi kuin Giesin vastaava. Montréalin 1976 olympialaisissa Gies sijoittui viidenneksi tuloksella 20,47 m.
E. A. Tunkelo
Eemil Aukusti Tunkelo (vuoteen 1901 Ekman; 27. huhtikuuta 1870 Längelmäki – 28. maaliskuuta 1953 Helsinki) oli suomalainen kielitieteilijä ja professori. Hän perehtyi suomen kieleen sekä sen sukulaiskieliin ja tuli tunnetuksi kielenhuoltajana.
Tunkelon vanhemmat olivat längelmäkeläinen tilanomistaja Elias August Tunkelo sekä emäntä Amanda Fredrika Yrjölä. Elias August Ekman oli vuodesta 1880 lähtien Hämeen läänin edustajana talonpoikaissäädyssä kolmilla säätyvaltiopäivillä. Tunkelo kirjoitti ylioppilaaksi Hämeenlinnan klassillisesta lyseosta vuonna 1889, valmistui filosofian kandidaatiksi 1895 ja lisensiaatiksi 1908. Samana vuonna hän myös väitteli tohtoriksi aiheesta Alkusuomen genetiivin funktioista ja sai suomen kielen dosentin viran Helsingin yliopistosta. Tunkelo oli Suomen kielen ja kirjallisuuden vt. professorina 1920–1924 sekä 1925–1930, suomalaisen filologian apulaisena 1923–1933 ja suomen kielen henkilökohtaisena ylimääräisenä professorina 1933–1938.
Tunkelo aloitti jo opiskeluvuosinaan murresanaston, kansanperinteen ja kielitieteellisen aineiston keruumatkat, joita suoritti ensin kotiseudulleen, sitten Kainuuseen ja myöhemmin muun muassa Viroon. Vielä 1942 ja 1943 hän kävi Suomen valtaamassa Äänislinnassa (Petroskoi) keruumatkalla. Tunkelon pääteos, lähes tuhatsivuinen Vepsän kielen äännehistoria ilmestyi vasta 1946. Se on yhä eräs laajimmista suomalais-ugrilaisista kielistä kirjoitetuista monografioista.
Tunkelo oli 1897 perustamassa Kotikielen Seuran Virittäjä-lehteä, ja hän toimi sen päätoimittajana 1897–1899 sekä 1910–1926. Hän julkaisi lehdessä vuosikymmenten aikana satoja kielenhuoltoa käsitteleviä kirjoituksia ja kantoi huolta varsinkin siitä, että vierassanojen kirjoitus- ja ääntämisasu vastaisivat toisiaan suomen kielessä. Tunkelo oli Suomalaisen Kirjallisuuden Seuran kirjaston ja arkiston hoitaja 1902–1910, johtokunnan jäsen 1902–1936 sekä sihteeri 1910–1926. Toimiessaan seuran kielitieteellisen valiokunnan sihteerinä vuosina 1899–1916 hän johti aineiston keräyttämistä kansankielen sanakirjaa varten, minkä työn pohjalta syntyi vuosikymmeniä myöhemmin Suomen murteiden sanakirja. Hän oli myös Kotikielen Seuran sihteeri 1893–1896 ja esimies 1916–1919, Suomalais-Ugrilaisen Seuran kirjastonhoitaja 1897–1912 ja arkistonhoitaja 1897–1935, Ylioppilastutkintolautakunnan jäsen 1917–1928, Suomalaisen Tiedeakatemian jäsen vuodesta 1920 sekä Nykysuomen sanakirjan neuvottelukunnan puheenjohtaja 1929–1938 ja Sanakirjasäätiön hallituksen puheenjohtaja 1931–1934.
Tunkelon mukaan on nimetty vuonna 1959 perustettu Tunkelon säätiö. Pappi ja lastensuojelun kehittäjä Juho Heikki Tunkelo oli E. A. Tunkelon veli.
Isoputkikuonolepakko
Isoputkikuonolepakko (Nyctimene major) on Papua-Uudessa-Guineassa ja Salomoninsaarilla elävä hedelmälepakoiden heimoon kuuluva lepakkolaji.
Nisäkäsnimistötoimikunnan ehdotus lajin suomenkieliseksi nimeksi on bismarcksaaristonputkikuono.
Isoputkikuonolepakko elää alamaan metsissä, puutarhoissa, plantaaseilla ja atollien kasvillisuudessa. Se tulee toimeen myös pienillä saarilla. Päivänsä se viettää yleensä yksin tai pieninä ryhminä roikkuen puun rungolla suojavärinään täplikäs lentopoimu.
Jekaterinburgin monumentti
thumb|Jekaterinburgin monumentti thumb|Jekaterinburgin monumentti Jekaterinburgin monumentti on Afganistanin sodassa kuolleiden venäläisten muistoksi rakennettu monumentti. Monumentti sijaitsee Jekaterinburgin kaupungissa Venäjällä. Monumentin sotilas ja sen alusta on pronssia. Pylväät, joissa on kuolleiden neuvostosotilaiden nimet, on valmistettu betonista. Muistomerkki esittää venäläistä sotilasta.